Heinrich Böll

Heinrich Böll (* 21. december 1917, Kolín nad Rýnom, Nemecko – † 16. júl 1985, Kreuzau-Langenbroich) bol nemecký spisovateľ a prekladateľ. Patrí medzi najvýznamnejších spisovateľov povojnovej literatúry v Nemecku. V rokoch 1971 – 1974 bol prezidentom Medzinárodného PEN klubu.

 Životopis 
Bol vychovávaný katolícky a v odpore k násiliu, ale neskôr sa od cirkvi a týchto teórií odvrátil. Po maturite sa vyučil za kníhkupca a študoval germanistiku a klasickú filológiu. Druhú svetovú vojnu strávil na fronte v službách Wehrmachtu a od roku 1945 v zajatí. Od roku 1951 sa venoval už len literatúre. Je aj predstaviteľom nonkonformizmu.

Veľa cestoval po Európe, zaujímavosťou je, že august 1968 strávil v Prahe. Potom boli jeho diela v Česko-Slovensku zakázané. 

Bola po ňom pre jeho životné postoje pomenovaná nadácia Heinrich Böll Stiftung, organizácia prepojená s nemeckou Stranou zelených (Die Grünen).Böll na webu Heinrich Böll Stiftung

 Dielo 
Jeho dielo veľmi kriticky popisuje vtedajšie Nemecko, účtuje s vojnou, militarizmom, zbrojením, mentalitou hospodárskeho zázraku, klerikalizmom, pokrytectvom, zlými vzťahmi medzi ľuďmi.
 Die Botschaft, 1947, (Správa)
 Der Zug war pünktlich, 1949
 An der Brücke, 1949 (Na moste)
 Wanderer, kommst du nach Spa..., 1950 -Spa- znamená Sparta. Tento výraz pochádza z gréckych diel. Keď vojak nedopovedal vetu, lebo ho uprostred nej zabili.
 Wo warst du, Adam?, 1951 (Kde si bol Adam?) – autor tu ukazuje absurdnosť vojny, hlavného hrdinu zabijú na prahu otcovského domu granátom, ktorý vystrelia po kapitulácii mesta. Adam je tu symbolickým menom- symbolizuje každého muža. A odpoveďou na otázku kde bol je: Vo vojne.
 Die schwarzen Schafe, 1951 (Čierne ovce)
 Nicht nur zur Weihnachtszeit, 1951
 Mein Onkel Fred, 1951 (Môj strýko Fred)
 Der Lacher, 1952
 Schicksal einer henkellosen Tasse, 1952
 Die unsterbliche Theodora, 1953 (Nesmrteľná Teodora)
 Bekenntnis eines Hundefängers, 1953
 Erinnerungen eines jungen Königs, 1953 (Spomienky mladého kráľa)
 Im Lande der Rujuks, 1953
 Hier ist Tibten, 1953
 Und sagte kein einziges Wort, 1953 (A nepovedal jediné slovo). Zobrazuje následky vojny, biedu, chudobu, zúfalstvom poznačený život ľudí zasiahnutých vojnou.
 Die Waage der Baleks, 1953
 Haus ohne Hüt, 1954 (Dom bez strážcov)
 Unberechenbare Gäste, 1954 (Nepredvídaní hostia)
 Es wird etwas geschehen, 1954 (Niečo sa stalo)
 Das Brot der frühen Jahre, 1955
 [Doktor Murkes gesammeltes Schweigen, 1955
 Monolog eines Kellners, 1956 (Monológ čašníka)
 Irisches Tagebuch, 1957
 V údolí duniacich kopýt, 1957 (Im Tal der donnernden Hufe'', 1957), slov. in: V údolí duniacich kopýt a iné poviedky, 1966
 Hauptstädtisches Journal, 1957
 Der Wegwerfer, 1957
 Der Bahnhof von Zimpren, 1958
 Biliard o pol desiatej, 1962 (Billard um halbzehn, 1959) – román, obdoba Buddenbrookovcov od Thomasa Manna, hovorí o troch generáciách, kedy najstaršia niečo vybudovala, prostredná to zničila a na tej najmladšej je, aby sa rozhodla, či bude ničiť alebo budovať. Týmto sa vlastne popisuje vtedajšia nemecká spoločnosť.
 Keine Träne um Schmeck, 1961
 Klaunove názory, 1967 (Ansichten eines Clowns, 1963) – hlavnou postavou je Hans, cirkusový klaun. Už nepracuje, je chorý, unavený, nespokojný so svetom. Typický nonkonformista, priateľka sa nechcela za neho vydať a opustila ho. Jeho otec je bohatý, ale sú pohádaní a odmietne otcovu pomoc, pretože otec si stanoví podmienky, ktoré Hans nedokáže splniť. Hans nechce bojovať so životom, rezignuje, sedáva na schodoch, žobre a hrá na gitare. Dielo je písané formou vnútorného monológu Hansa. Ide o kritiku povojnového života v Nemecku.
 Entfernung von der Truppe, 1964
 Koniec služobnej cesty, 1969 (Ende einer Dienstfahrt, 1966)
 Skupinový portrét s dámou, 1989 (Gruppenbild mit Dame, 1971) - nie je to  dáma v pravom slova zmysle. Volá sa Leni, zaľúbila sa do sovietskeho zajatca (vtedy nepriateľa), po vojne sa zobrali a mali syna. Jej muž zomrel. Po jeho smrti sa zaľúbila do tureckého robotníka. Prostredie, v ktorom žije nie je vhodné pre dámu.
 Die verlorene Ehre der Katharina Blum, 1974 (Stratená česť Kataríny Blumovej)
 Du fährst zu oft nach Heidelberg, 1977
 Fürsorgliche Belagerung, 1979
 Ženy v údolí Rýna, 1990 (Frauen vor Flusslandschaft, 1985) - román kritizujúci politiku vlády v Bonne 
 Der Engel schwieg, 1992 – vyšlo až v pozostalosti – jeho prvotina zachytávajúca povojnové Nemecko, ktoré popisuje na základe vlastných skúseností.
 Der blasse Hund, 1995
 Kreuz ohne Liebe, 2002 (Kríž bez lásky)

Slovenský výber z poviedok Bölla vyšiel pod názvom V údolí duniacich kopýt a iné poviedky'' (1966)

 Referencie 

 Literatúra 


 Iné projekty 

 Externé odkazy 
 Heinrich Böll 

Kategória:Nemeckí spisovatelia
Kategória:Nemeckí nositelia Nobelovej ceny
Kategória:Osobnosti z Kolína nad Rýnom